2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 14. aprīļa noteikumos Nr. 194 „Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”**

Izdoti saskaņā ar likuma “Par akcīzes

nodokli” 18. panta piekto, 6.1 un 6.2 daļu

Izdarīt Ministru kabineta 2015. gada 14. aprīļa noteikumos Nr. 194 “Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem” (Latvijas Vēstnesis, 2015, 86., 226. nr.; 2016, 106. nr.; 2017, 59. nr.) šādus grozījumus:

1. Papildināt pārejas noteikumus ar 31.2 punktu šādā redakcijā:

„31.2 Līdz 2020. gada 30. jūnijam:

31.2 1. šo noteikumu 1. pielikumā noteikto marķētas dīzeļdegvielas daudzumu tiesīgs saņemt arī lauksaimniecības produkcijas ražotājs, kas šo noteikumu 8.1. apakšpunktā minētos ieņēmumus ir guvis taksācijas gadā pirms iepriekšējā taksācijas gada;

31.2 2. šo noteikumu 8.1. apakšpunktā minēto prasību par ieņēmumiem nepiemēro:

31.2 2.1. attiecībā uz zemes platību, kas papildus deklarēta vienotā platības maksājuma saņemšanai saskaņā ar normatīvajiem aktiem par tiešo maksājumu piešķiršanu lauksaimniekiem, arī nākamajā gadā pēc tās deklarēšanas;

31.2 2.2. šo noteikumu 9.2. apakšpunktā minētajam lauksaimniecības produkcijas ražotājam arī nākamajā gadā pēc tam, kad lauksaimniecībā izmantojamās zeme pirmo reizi deklarēta vienotā platību maksājuma saņemšanai saskaņā ar normatīvajiem aktiem par tiešo maksājumu piešķiršanu lauksaimniekiem.”

1. Izteikt 1. pielikuma 1.2. apakšpunktu šādā redakcijā:

|  |  |  |  |
| --- | --- | --- | --- |
| “1.2. | Auzas ar stiebrzāļu vai tauriņziežu pasēju | 141 | 100” |

1. Izteikt 1. pielikuma 1.4. apakšpunktu šādā redakcijā:

|  |  |  |  |
| --- | --- | --- | --- |
| “1.4. | Kvieši, vasaras, ar stiebrzāļu vai tauriņziežu pasēju | 113 | 100” |

1. Izteikt 1. pielikuma 1.7. apakšpunktu šādā redakcijā:

|  |  |  |  |
| --- | --- | --- | --- |
| “1.7. | Mieži, vasaras, ar stiebrzāļu vai tauriņziežu pasēju | 133 | 100” |

1. Izteikt 1. pielikuma 1.11. apakšpunktu šādā redakcijā:

|  |  |  |  |
| --- | --- | --- | --- |
| “1.11. | Tritikāle, vasaras, ar stiebrzāļu vai tauriņziežu pasēju | 152 | 100” |

1. Izteikt 1. pielikuma 2.1.2. apakšpunktu šādā redakcijā:

|  |  |  |  |
| --- | --- | --- | --- |
| “2.1.2. | Aramzemē sētu stiebrzāļu vai lopbarības zālaugu maisījums | 720 | 1301/602” |

1. Papildināt 1. pielikuma 2. punktu ar 2.1.3. apakšpunktu šādā redakcijā:

|  |  |  |  |
| --- | --- | --- | --- |
| “2.1.3. | Aramzemē sētu stiebrzāļu vai tauriņziežu maisījums, kur tauriņzieži > 50% | 760 | 1301/602” |

1. Papildināt 1. pielikuma 9.punktu ar 9.20. apakšpunktu šādā redakcijā:

|  |  |  |  |
| --- | --- | --- | --- |
| “9.20. | Platības, kurās dabiski iesējušos augu īpatsvars pārsniedz 40 % | 792 | 60” |

1. Papildināt 1. pielikuma 4. piezīmi aiz vārda “sēklu” ar vārdiem “vai lucernu tīrsējā, ja lauksaimniecības produkcijas ražotājam datu centrā nav reģistrēts ganāmpulks, lauksaimniecības dzīvnieki un novietnes.”
2. Izteikt 3. pielikumu šādā redakcijā:

“3.pielikums

Ministru kabineta

2015.gada 14.aprīļa

noteikumiem Nr.194

Iesniegumā norādāmā informācija

Iesniegumā ietver vismaz šādu informāciju:

1. informācija par klientu – vārdu, uzvārdu vai nosaukumu, personas kodu vai reģistrācijas numuru, Lauku atbalsta dienesta klienta numuru;
2. klienta kontaktinformāciju – tālruņa numuru vai mobilā tālruņa numuru;
3. ieņēmumus par iepriekšējo taksācijas gadu un taksācijas gadu pirms iepriekšējā taksācijas gada;
4. par meža un purva zemes apstrādi;
5. par zemes apstrādi zem zivju dīķiem;
6. apliecinājumu par sniegtās informācijas patiesumu un to, ka lauksaimniekam ir zināmi akcīzes nodokļa atvieglojuma saņemšanas nosacījumi un ka viņš apņemas tos ievērot.”

Ministru prezidents Māris Kučinskis

Zemkopības ministrs Jānis Dūklavs